Tag et billede af dit gamle tv – og vind måske et nyt

Samsung har skudt en ny konkurrence i gang, der spiller direkte på både nostalgi og drømmen om en dyr opgradering i stuen.Find dit gamle Samsung-tv frem, tag et billede af det i brug, og så er du med i lodtrækningen om et nyt 65-tommer Samsung R95H Micro RGB-tv til en værdi af 29.999 kroner.

Men konkurrencen handler ikke kun om held. Samsung leder også efter det ældste verificerede Samsung-tv, der stadig er i brug i Norden. Det betyder, at et gammelt fjernsyn, som mange andre måske for længst havde kørt på genbrugspladsen, nu pludselig kan være noget værd.

Ifølge Samsung er kampagnen lavet for at sætte fokus på, hvor stor en rolle fjernsynet har spillet i hverdagen gennem årtier. Samtidig bruger selskabet konkurrencen til at markere mere end 50 år med tv-udvikling og 20 år som verdens bedst sælgende tv-brand.

– Fjernsynet har været en fast del af vores hverdag gennem generationer – også mens verden omkring os har forandret sig. Med konkurrencen vil vi gerne hylde både teknologien og de mange historier, der følger med, siger Dan Kristiansen, talsperson for TV/AV hos Samsung Danmark.

To vindere i hele Norden

Der bliver fundet to vindere i alt på tværs af Danmark, Sverige, Norge og Finland. Den ene præmie går til ejeren af det ældste verificerede Samsung-tv, der stadig virker og er i brug. Den anden bliver trukket tilfældigt blandt alle deltagere.

Det er dette Micro LED-tv, Samsung har stillet på højkant.

Det gør konkurrencen interessant for flere end bare samlere og tekniknørder med meget gamle modeller stående. Også hvis dit Samsung-tv “bare” har nogle år på bagen, kan du altså stadig have en chance.

For at være med skal du være over 18 år, bo i Danmark, Sverige, Norge eller Finland og have et Samsung-tv, der stadig fungerer. Derefter skal du tage et billede af tv’et, mens det er i brug, og uploade det sammen med dine oplysninger via Samsungs kampagneside.

Konkurrencen løber fra 6. april til 26. april 2026, du finder informationer lige her.

Det er med andre ord en kampagne, der rammer lige ned i den klassiske forbrugerdroom: Tag et hurtigt billede af gammel teknologi, og håb på at den bliver byttet ud med noget helt nyt. For mange vil det nok være præcis dét, der får dem til at kigge en ekstra gang på det aldrende fjernsyn i hjørnet af stuen.

Læs mere og deltag her.

Tag et billede af dit gamle tv – og vind måske et nyt